Спаборніцтвы пройдуць з 21 па 23 верасня на "Мінск-Арэне". На лёд сталічнага комплексу выйдзе 121 спартсмен. У адзіночным катанні выступяць 27 юнакоў і 34 дзяўчаты, у парным катанні будуць спаборнічаць 12 пар, а 18 дуэтаў пазмагаюцца за званне чэмпіёнаў у танцах на лёдзе. Турнір стане стартавым для патэнцыяльных удзельнікаў Алімпійскіх гульняў 2022 года ў Пекіне, а таксама іншага спаборніцтва - чэмпіянату Еўропы па фігурным катанні 2019 года, які пройдзе ў Мінску.